open-index/open-wikipedia-markdown huggingface dataset:
Brenda Ann Spencer

**Brenda Ann Spencer** (s. 3. huhtikuuta 1962 San Diego, Kalifornia) on yhdysvaltalainen nainen, joka yritti verilöylyä Cleveland Elementary Schoolissa San Diegossa 29. tammikuuta 1979. 

Spencer oli saanut joululahjaksi isältään kiväärin, jolla hän haavoitti kahdeksaa lasta ja yhtä poliisia sekä surmasi rehtori Burton Wraggin ja päävartija Mike Sucharin. Hänellä ei ollut antaa teolleen motiivia; hän kommentoi viranomaisille ainoastaan, että "ei pidä maanantaista".

Spencer todettiin syylliseksi kahteen murhaan ja aseelliseen hyökkäykseen ja hänet tuomittiin vankeuteen "25 vuodesta elinkauteen". Hän istuu yhä California Institution for Women'ssa Coronassa. Spencer on hakenut epäonnistuneesti ehdonalaiseen vapauteen vuosina 1993, 2001, 2005, 2009, 2016, 2022 ja 2025. Seuraavan kerran hänellä on mahdollisuus hakea ehdonalaiseen vuonna 2028. 
Vuonna 2005 Spencer väitti toimineensa alkoholin ja fensyklidiinin vaikutuksen alaisena. Hän syytti myös isäänsä Wallace Spenceria seksuaalisesta hyväksikäytöstä. Isä puhui tammikuun 1979 tapahtumista ensimmäistä kertaa avoimesti Channel 4:n dokumentissa *I Don't Like Mondays* 23. tammikuuta 2006. The Boomtown Rats levytti tapauksesta vuonna 1979 listaykköshitin "I Don't Like Mondays".

## Lähteet
Lilja (etunimi)

**Lilja** on suomalainen naisen nimi, joka johtuu kasvin nimestä lilja. Vuoden 2019 loppuun mennessä Lilja-nimen on Digi- ja väestötietoviraston tietojen mukaan saanut Suomessa 12&nbsp;575 naista ja ainakin kaksi miestä. Liljaa tarkoittava sana on etunimi monissa muissakin kielissä, kuten englannissa Lily.

## Tunnettuja Liljoja
*Lilja Dögg Alfreðsdóttir (s. 1973), islantilainen poliitikko ja ministeri
*Lilja Brik  (1891–1978), neuvostoliittolainen kirjailija Vladimir Majakovskin rakastettu
*Lilja Erikkilä (1916–1987), suomalainen pikajuoksija
*Iris-Lilja Lassila (1938–2011), suomalainen näyttelijä
*Lilja Lehto (s. 2004), suomalainen näyttelijä
*Lilja Rafney Magnúsdóttir (s. 1957), islantilainen poliitikko
*Lilja Rannveig Sigurgeirsdóttir (s. 1996), islantilainen poliitikko
*Lilja Tamminen (s. 1987), julkishallinnon konsultti, kunnallispoliitikko ja tietokirjailija

## Kuvitteellisia Liljoja

*Lilja, Lukas Moodyssonin ohjaamassa elokuvassa Lilja 4-ever (2002)

## Veistos
**[[Lilja (patsas)|Lilja]]*, Wäinö Aaltosen vuonna 1926 valmistunut veistos Turussa

## Lähteet
Tiurasenkalla

**Tiurasenkalla** eli **Korkiankalla** on pieni asumaton saari Simon kunnan vesialueella Tiurasen ja Korkiakarin saarten eteläpuolella Perämerellä, noin viisi kilometriä lounaaseen Simojoen suulta.
Sara Davis Buechner

**Sara Davis Buechner** (s. **David Buechner**, 1964 Baltimore) on yhdysvaltalainen pianisti.

Buechner on toiminut vuodesta 2003 pianonsoiton apulaisprofessorina Brittiläisen Kolumbian yliopistossa. Hän syntyi miehenä mutta aloitti sukupuolenkorjausprosessin vuonna 1998.

Buechner voitti vuonna 1983 yhdeksännen palkinnon Kuningatar Elisabetin musiikkikilpailussa ja vuonna 1986 pronssimitalin Kansainvälisessä Tšaikovski-kilpailussa. Hän on levyttänyt mm. Joaquín Turinan, Ferruccio Busonin, Wolfgang Amadeus Mozartin, George Gershwinin ja Joseph Lambin tuotantoa.
Juurussuo

**Juurussuo** on Kempeleessä sijaitseva haja-asutteinen kylä. Maantieteellisesti Juurussuo kuuluu suurimmalta osin Kempeleen kuntaan, mutta kyläalueen on katsottu ulottuvan osittain myös Tyrnävän puolelle. Se sijaitsee Kempeleen keskustasta itään, reitistä riippuen noin 15–20 kilometrin ajomatkan päässä. Kylä rajoittuu pohjoisessa Oulun Juurusojan ja Madekosken kaupunginosiin, lännessä Kokko- ja Linnakankaaseen ja idässä Tyrnävän kuntaan sekä Oulun Hangaskankaaseen ja Pikkaralaan.  

Juurussuon rakennuskanta on 1950-luvulla rakennettuja rintamamiestaloja sekä niiden lomaan rakennettuja uudenlaisia omakotitaloja. Alueen asutus on keskittynyt lähinnä kylän päätien Juurussuontien ja Mourungintien varrelle. Pääosin Juurussuo on asumatonta metsä- ja suomaata. Juurussuon asutustila-alueen eteläpuolella sijaitsee Kempeleen kunnan ainoa järvi, Mourunkijärvi. 

Juurussuolla toimii kylätoimikunta.. Vuonna 1990 käyttöön vihitty kylätalo on rakennettu kunnan kustantamana ja kyläläisten talkootyönä. Kylätalon pihalla sijaitseva Raivaajapatsas on Matti Lahtisen suunnittelema. Kylätalon pihalla on vuonna 2012 talkootyönä valmistunut laavu sekä sorapintainen pallokenttä ja talvisin luistelukenttä. 

Mourungintien varressa on Oulun Seudun Vinttikoiraharrastajien ry:n rakentama vuonna 1975 valmistunut nurmipintainen vinttikoirarata.. Nykyvuosina rata ei ole enää ollut käytössä ja se oli aikoinaan Suomen pohjoisin vinttikoirarata. Juurussuolla on aikoinaan toiminut Oulun Osuuskaupan kyläkauppa.

Kylään on tieyhteydet valtatieltä 22 Pikkaralasta ja Madekoskelta, Ketolanperäntieltä Murrosta, Metsärinteeltä Mourunkijärven kautta ja Linnakankaalta. Aikaisemmin Kokkokankaalta, nykyisin Linnakankaalta lähtevä Tahkoseläntie on yksi merkittävimpiä tieyhteyksiä kyläläisille. Nykyisin kyseinen tie on luokiteltu yksityistieksi, jota valtio ei ylläpidä. Kyseisellä tiellä arvion mukaan kulkee noin 350 autoa vuorokaudessa. 

Juurussuon kylän postinumero on *90310 Oulu*.

## Historiaa

Juurussuo kuului aiemmin suurimmalta osin vuoden 1964 loppuun asti silloiseen Oulujoen kuntaan. Kyläalue ulottui myös tuolloin Kempeleen ja Tyrnävän kuntien puolelle. Esimerkiksi Juurussuolla vuosina 1952–1970 toiminut Metsäalueen kansakoulu sijaitsi Kempeleen puolella. Vuonna 1965 Oulujoen kunnan lakkautumisen yhteydessä suurin osa Juurussuosta liitettiin Kempeleeseen. Kylän asukkaat olivat kylläkin tehneet jo vuonna 1953 aloitteen alueensa liittämisestä Kempeleeseen, mutta hanke sai odottaa pitkään toteutumistaan. 

## Lähteet
* 
* 
* 

### Viitteet

## Aiheesta muualla
* Juurussuon kylän kotisivut
Aku Ankan juhlasarjat

**Aku Ankan juhlasarjat** on Sanoma-yhtiön julkaisema kymmenosainen sarjakuvakirjasarja. Ensimmäinen osa ilmestyi vuonna 1991 ja viimeinen vuonna 2000. Sarjassa on sekalaisessa järjestyksessä Carl Barksin tarinoita koottuna noin 170-sivuisiin kovakantisiin kirjoihin. Jokainen kirja sisältää myös esipuheen, jossa käydään läpi muun muassa Barksin Suomen vierailua ja öljyväritöitä. 

## Kirjat

Perässä kannen öljyvärityön nimi.

*  – *Dude for a day*
*  – *Rumble seat roadster*
*  – *Compleat golfer*
*  – *Red sails in the sunset*
*  – *Sheriff of Bullet Valley*
*  – *Vacation panel*
*  – *Always another rainbow*
*  – *In Uncle Walt's collectery*
*  – *Blizzard tonight*
*  – *Lavender and old lace*

## Katso myös
* *[[Aku Ankan parhaat]]*
* *[[Ankalliskirjasto]]*
* *[[Carl Barksin kootut]]*
* *[[Carl Barksin parhaat]]*
Vesa Järvitalo

**Vesa Järvitalo** (s. 17. lokakuuta 1979 Oulu) on entinen suomalainen jalkapalloilija. Hän oli pelipaikaltaan keskikenttäpelaaja.

Kaudella 2007 Järvitalo pelasi AC Oulussa Veikkausliigaa viimeisteillen 12 ottelussa kolme maalia. Kaudella 2006 Järvitalo pelasi sekä OLS:ssa että AC Oulussa. Hän teki ratkaisevan maalin Atlantista vastaan kauden 2006 viimeisessä ottelussa, sinetöiden AC Oulun liiganousun.

## Katso myös
*Luettelo AC Oulussa pelanneista jalkapalloilijoista
*Luettelo FC OPA:ssa pelanneista jalkapalloilijoista

## Aiheesta muualla
*Järvitalo AC Oulun verkkosivuilla
St. Anton

**St.&nbsp;Anton** (*Sankt Anton am Arlberg*) on kunta Tirolissa Itävallan länsiosassa. Kunta sijaitsee Arlberg-vuorijonon rinteellä. St.&nbsp;Antonissa oli vuoden 2019 arvion mukaan 2&nbsp;358 asukasta. Kunta sijaitsee 1&nbsp;284 metrin korkeudella merenpinnasta.

Kunnassa sijaitsee myös hyvin tunnettu, samanniminen laskettelukeskus. Siellä on noin 260 kilometriä huollettuja rinteitä ja 82 hiihtohissiä. Keskuksessa järjestettiin alppihiihdon maailmanmestaruuskilpailut vuonna 2001, ja kilpaillaan myös alppihiihdon maailmancupissa vuosittain. St. Anton kuuluu Arlbergin hiihtoalueeseen, jolla sijaitsevat myös Lech, Zürs, St. Christoph ja Stuben.

## Lähteet

## Aiheesta muualla
Pirttisaari (Simo)

**Pirttisaari** on asumaton ja maannousun myötä yhteenkasvanut saari Simon kunnan vesialueella Maksniemen kylän edustalla Perämerellä. Saari sijaitsee noin kaksi kilometriä itäkaakkoon Ykskuusen niemen kärjestä ja noin kolme kilometriä länteen Simoniemestä. Muut läheiset saaret ovat Tynttyrit, Ööperit, Koivuluoto, Pihlajakari ja Verkkosaari.

Saari on asumaton ja pääasiassa lehtimetsän ja pensaikon peitossa. Saaren pohjoispuolella on veneväylä ja pohjoisrannalla on kiinnityspaikkoja veneille. Saaren laki on avointa kukkivaa ketoa, ja saari on suosittu retkeily- ja virkistyskohde. Saaren rantoja kiertää myös luontopolku, ja sen etelärannalla on laavu.

Saarella on aiemmin ollut sahatyöläisten asuinpaikka, ja siellä on ollut 1800-luvulta saakka noin puolen vuosisadan ajan pysyvää asutusta, ja saarella on edelleen vanhojen rakennusten raunioita. Asutuksen väkiluku on parhaimmillaan ollut noin sata henkilöä.

Saaren rantoja reunustavat kiiltopajuista sekä nuorista hieskoivuista muodostuva pensasto. Saarella kasvavat myös kissankäpälät, kissankellot ja ahomansikat sekä nurmi-, ranta- että rohtotädykkeet.

## Lähteet
Marvel-animaatiouniversumi

**Marvel-animaatiouniversumi** () on Marvel Comicsin animoiduista supersankari-televisiosarjoista koostuva jatkumo. Tätä universumia oli enimmäkseen tekemässä Stan Lee, Rick Ungar, Avi Arad ja Tom Tataranowicz.

Kaikki hahmot, jotka ovat mukana Marvel-animaatiouniversumissa perustuvat Marvel-sarjakuvien sankareihin. Tämä universumi on lähtöisin X-Men -ohjelmasta, jonka jälkeen on tuotettu lisää spin-off Marvel-sarjoja, kuten Hämähäkkimies ja Hulk. Marvelin animaatiouniversumi kesti vuodesta 1992 aina vuoteen 2000 asti.

## Televisiosarjat

Marvel-animaatiouniversumi koostuu seuraavista animaatiosarjoista:

* X-Men (1992–1997)
* Rautamies (1994–1996)
* Ihmeneloset (1994–1996)
* Hämähäkkimies (1994–1998)
* Hulk (1996–1997)
* Hopeasurffari (1998)
* Spider-Man Unlimited (1999–2000)
* The Avengers: United They Stand (1999–2000)
Camsek Chin

**Elias Camsek Chin** (s. 10. lokakuuta 1949) on palaulainen poliitikko, joka toimi maansa varapresidenttinä vuosina 2005–2009. Tullessaan valituksi hän voitti Sandra Pierantozzin 71,1&nbsp;%:n äänienemmistöllä. Tammikuussa 2009 hänen seuraajakseen astui Kerai Mariur.

Chin syntyi Peleliun saarella. Hän tapasi Havaijilla opiskellessaan Miriam Rudimchin, jonka kanssa hän meni naimisiin 21. toukokuuta 1977. Hän on luonut pitkän sotilasuran Yhdysvaltain armeijassa ja toiminut mm. Palaun oikeusministerinä vuosina 1997–2000. Marraskuussa 2000 hänet valittiin senaattoriksi Palaun kansalliseen kongressiin. 

Chinillä on kaksi aikuista lasta: Lalii Antolina ja Nathan Lee Beches.
Jan Nyquist

**Jan-Peter ”Tikkis” Nyquist** (sukunimi joskus väärässä muodossa *Nyqvist*; s. 13. helmikuuta 1962 Turku) on suomalainen näyttelijä. Hän opiskeli Teatterikorkeakoulussa vuosina 1987–1991 ja työskenteli sitten helsinkiläisessä teatteri Pienessä Suomessa ja vuodesta 1993 Rovaniemen Teatterissa. Nyquist on työskennellyt myös Joensuun ja Kotkan kaupunginteatterissa.

Nyquist asuu vaimonsa, näyttelijä-ohjaaja Katri Nyquistin kanssa Päijät-Hämeen maakunnan Iitissä. He ovat ohjanneet yhdessä ja erikseen vuodesta 2004 alkaen Iitin ja Kouvolan kesäteattereissa, Iitin harrastajateatterissa ja iittiläisessä nuortenteatteri Lapasessa.

## Filmografia
### Elokuvat

### Tv-sarjat

Lisäksi Nyquist on nähty monissa televisiomainoksissa.

## Lähteet

## Aiheesta muualla
* 
*
Radio-televizija Srbije

**Radio-televizija Srbije** tai **RTS/PTC** () on Serbian yleisradio, jolla on koko maassa näkyvä televisiokanava.

RTS toimi Eurovision laulukilpailu 2008 isäntämaan toimittajana.

## Aiheesta muualla

*RTS:n internetsivut
Sky Witness

**Sky Witness** on brittiläinen maksutelevisiokanava, jonka omistaa Sky Group. Kanava perustettiin 1. syyskuuta 1993 nimellä **UK Living**, josta omistajanmuutoksen yhteydessä tuli **Sky Living** vuonna 2011. Vuonna 2018 nimeksi tuli Sky Witness.

## Lähteet
Fineus (Agenorin poika)

**Fineus** () oli kreikkalaisessa mytologiassa Traakian kuningas, Agenorin poika. Apollon oli antanut Fineukselle selvinnäkemisen lahjan, mutta paljastettuaan ihmisille jumalten aikeita, hänelle oli annettu valinta joko sokeuden ja normaalin mittaisen elämän tai näkökyvyn ja lyhyen eliniän väliltä. Fineus oli valinnut sokeuden. Tämä puolestaan oli raivostuttanut auringonjumala Helioksen, koska Fineus oli mieluummin valinnut elon pimeydessä kuin hänen tuottamassaan valossa. Niin hän lähetti harpyijat - olennot, joilla oli linnun ruumis mutta naisen pää - estämään Fineusta syömästä yhtään enempää kuin hän tarvitsi elämiseen. 

Tämä jatkui aina siihen saakka, kunnes kultaista taljaa etsimässä olleet Iason ja argonautit saapuivat kaupunkiin ja heidän tuli kuningasta sääli. Iason järjesti aterian ja tappoi harpyijat näiden palatessa. Kiitollisuuden osoituksenaan Fineus paljasti Iasonille Kolkhiksen sijainnin ja neuvoi, kuinka he pääsisivät Symplegadien, liikkuvien kallioiden, ohitse. Tämän jälkeen he erosivat.

## Lähteet
Mikel

**Mikel**, oikealta nimeltään **Michael Hennet Sotomayor** (joskus myös **Miguel**)  (s. 20. tammikuuta 1983, Puerto de la Cruz, Teneriffa, Espanja) on espanjalainen laulaja, joka on yksi poikabändi D'NASH:n nykyisin kolmesta jäsenestä.

Ennen D'NASH-uraansa Mikel on esiintynyt muun muassa Tommy Hilfigerin mainoskampanjassa ja 12 musikaalissa.
Ҍ

**Ҍ** (iso kirjain: **Ҍ**, pieni kirjain: **ҍ**) on kyrillinen kirjain, jota käytetään kiltinänsaamessa. Se vastaa pehmeää merkkiä.
Mammuttikoti

**Mammuttikoti** on **Pohjois-Suomen hirsitalokeskus**-nimisen suomalaisen hirsirakenteisia valmistaloja valmistavan ja myyvän yrityksen markkinointinimi.   

Yritys valmistaa ja toimittaa vuosittain 150 omakotitaloa. Vuonna 2018 yrityksellä oli tilinpäätöksen mukaan 65 työntekijää.   

Yrityksen pitkäaikainen toimitusjohtaja ja omistaja Vesa Nylander luopui yrityksestä konkurssiuhan alla ja myi koko yrityksen Kiinteistö Oy Syrkohille tammikuussa 2019. Toimitusjohtajaksi tuli Vesa Syri. Kesäkuussa Vesa Syri vetäytyi toimitusjohtajan tehtävistä ja uudeksi toimitusjohtajaksi tuli Pasi Kohtala.   

Yrityksen talotehdas ja pääkonttori sijaitsevat Rekikylässä Vesalan kaupunginosassa Oulussa (ent. Ylikiiminki), noin 25 kilometrin päässä Oulun keskustasta seututien 833 varrella. Yrityksen uusi pääkonttori valmistui vuonna 2006. Pääkonttori rakennettiin yhdessä tuotantokapasiteetin kasvattamiseen tähtäävien rakennusinvestointien yhteydessä. Investointien kustannukset olivat noin 4,5 miljoonaa euroa ja niiden myötä tehtaan tuotantomäärä nelinkertaistui. Talotehdas toimii toimintansa lopettaneen sahalaitoksen Veljespuu Oy:n saha-alueella.

Vuonna 2014 Mammuttihirsi otti käyttöön uuden markkinointinimen Mammuttikoti. Vuonna 2019 Mammuttikoti- ja Mammuttihirsi-aputoiminimet poistuivat käytöstä. Markkinoinnissaan yhtiö käyttää nimimuotoa "MammuttiKoti". Vuonna 2019 on palattu vanhaan Mammuttihirsi-nimeen.
Vuoden 2019 syyskuussa yhtiö hakeutui velkasaneerauksen , yhtiöllä on velkaa yli 17 Miljoonaa euroa.

Yritys hakeutui konkurssiin 30. lokakuuta 2019. 

Vuoden 2020 syyskuussa veljekset Ilpo ja Hermanni Nylander ostivat konkurssipesältä yrityksen liiketoiminnan ja kiinteistöt. Kaupan myötä suurin osa osakkeista siirtyi Ilpo Nylanderille.  

## Lähteet

## Aiheesta muualla
* Valmistajan sivusto 
* Pohjois-Suomen Hirsitalokeskus Oy YTJ:ssä.
Äijät

**Äijät** oli Subilla toukokuussa 2007 alkanut, perjantaisin klo 21.30 esitetty ohjelma, jossa Jone Nikula ja Kotiteollisuus-yhtyeen keulahahmo Jouni Hynynen kävivät läpi erilaisia perinteisesti miehisinä pidettyjä "äijäammatteja" kaikkiaan 24 eri jaksossa. Ohjelmassa on runsaasti alatyylistä kielenkäyttöä, kirosanoja ja niin sanottua "äijämeiningiksi" luonnehdittua toimintaa. 

## Ammatit
**2007**
# Maatilan isäntä, asfalttimies ja seppä (20.4)
# Panssarivaunun kuljettaja, lasinpuhaltaja ja veneenveistäjä (27.4)
# Kaivosmies ja nuohooja (4.5.)
# Lihanleikkaaja, roskakuski ja lautturi (11.5.)
# Hirvenmetsästäjä, metsuri ja sahaaja (18.5.)
# Purkuäijä ja raviohjastaja (25.5.)
# Ahtaaja ja suutari (1.6.)
# Nosturinkuljettaja ja pintapelastaja (8.6.)
# Leipuri ja valimoäijä (15.6.)
# Kivimies ja kalatukkuri (22.6.)
# Palomies (26.6.)
# Hävittäjälentäjä (6.7.)

**2008**
# Pintapelastaja (8.2.)
# Romurallikuljettaja (15.2.)
# Poromies ja bootsintekijä (22.2.)
# Tykistö ja kiekonammunta (29.2.)
# Helikopterilentäjä ja suojelukoiran kouluttaja (7.3.)
# Automaalari (14.3.)
# Hitsaussukeltaja ja parturoija (21.3.)
# Konttilukkien ja metsäkoneiden ohjaaja (28.3)
# Monsteriautojen ja kilpaveneiden kuljettaja (4.4)
# Eläintentäyttäjä ja aseseppä (11.4)
# Perhokalastus ja olutpanimo (18.4)
# Hautakivien tekijä (25.4)

## Ohjelman soundtrack
Äijät-ohjelmassa kuultua musiikkia julkaistiin 30. toukokuuta 2007 Spinefarmin kautta. Soundtrack on nimeltään "Äijät".

### Kappalelista
# Children of Bodom: Are You Dead Yet?
# Kalmah: Defeat
# Collarbone: The Last Call
# Eternal Tears of Sorrow: Sakura No Rei
# Ensiferum: Deathbringer from the Sky
# Naildown: Silent Fall
# Noumena: Misanthropolis
# Entwine: My Serenity
# Kalmah: The Groan of Wind
# Sólstafir: Ljósfari
# Finntroll: Nedgång
# Twilightning: Vice Jesus
# Swallow the Sun: Hope
# Amoral: Leave Your Dead Behind
# MyGrain: Pitch-Black
# April: Stain
# Ensiferum: Ad Victoriam

### Ohjelmassa esitetyt, ei soundtrackilla olevat kappaleet
* Kalmah: Man of the King
* Amoral: Apocalyptic Sci-Fi Fun
* Noumena: Fire and Water
* Nightwish: The Islander
* Nightwish: 7 Days to the Wolves
* Twilight Guardians: Out of Our Hands
* Machinae Supremacy: Edge and Pearl
* Machinae Supremacy: Dark City

## Lähteet
* http://iltasanomat.fi/viihde/uutinen.asp?id=1406323 

## Aiheesta muualla
* Subin Äijät -ohjelman kotisivut.
* StoryOfin Äijät -kotisivut.
* Äijät IMDb:ssä.
Vietnamin vaakuna

**[[Vietnam]]in vaakuna** on yksi Vietnamin kansallissymboleista, jota käsittelee maan perustuslain 142. artikla. Vaakuna koostuu Vietnamin kommunistisen puolueen symboleista, keltaisesta tähdestä ja punaisesta taustasta. Hammasrattaan edessä olevassa banderollissa lukee "Vietnamin sosialistinen tasavalta". Värien perusteella Vietnamin vaakuna muistuttaa paljon Kiinan vaakunaa.

Vietnamin vaakuna nykyisessä muodossaan on otettu käyttöön 2. heinäkuuta 1976. Tällöin banderolliin päivitettiin maan nykyinen nimi. Vaakuna oli muuten sama ja se oli käytössä vuodesta 1955 lähtien.

## Katso myös

*Vietnamin lippu

## Lähteet
Viittausindeksi

**Viittausindeksi** () on virallinen tilasto joka selvittää, kuinka paljon tiedeartikkeleihin viitataan toisista tiedeartikkeleista. Indeksi mittaa vain vertaisarvioitujen tiedejulkaisujen viittauksia. 
  
Ensimmäisiä tilastoja tehtiin 1800-luvun lopulla. Vuonna 1960 Eugene Garfieldin Institute for Scientific Information (ISI) loi ensimmäiset tieteellisten lehtien viittaustietokannat, joista ensimmäinen oli Science Citation Index. ISI kaupallistettiin Thomson Scientific & Healthcare -tuotteeksi. Elsevier-kustantaja julkaisee vastaavaa Scopus-internet-tietokantaa. 

## Katso myös
*Google Scholar
*Science Citation Index 
*Arts & Humanities Citation Index
*Tiedelehti
*Vertaisarviointi
*Luokka:Viitatuimmat tutkijat Clarivate Analyticsin mukaan

## Aiheesta muualla
* GetCITED — Thomsonin kaupallista sivustoa vastaava ilmainen nettisivusto 
* ISI:n sivusto
* Google Scholar — Googlen tiedejulkaisujen hakukone 
* Microsoft Academic — Microsoftin tiedejulkaisujen hakukone 
* Scopus eli Elsevier-kustantamon tiedejulkaisujen tietokanta
* CiteSeer — tietotekniikan viittausindeksit
* "Google Scholar: The New Generation of Citation Indexes"
* Atlas of Science — tieteen kartoitus viittaussuhteiden avulla
* "An Examination of Citation Counts in a New Scholarly Communication Environment"
* Science Index  
*Publish or Perish - laskee statistiikka Google Scholarin datan pohjalta
Minuuttinovelli

**Minuuttinovelli** on proosamuotoinen lyhyt teksti, jonka voi lukea alusta loppuun yhdessä minuutissa. Minuuttinovellin kehitti unkarilainen István Örkény, jonka mukaan novellin voisi lukea sillä aikaa kun keittää löysiä kananmunia tai odottaa varatun puhelinnumeron vastaavan.

## Katso myös
* *[[100 minuuttinovellia]]*

## Lähteet
Hoo-Jii-Koo

**Hoo-Jii-Koo** (usein puhekielessä nykyään ***Taas kansa täyttää***) on vuonna 1973 julkaistu Helsingin Jalkapalloklubin kannatuslaulu. Vexi Salmen sanoittama kappale tunnetaan nykyään paremmin avaussanojensa mukaan nimellä *Taas kansa täyttää*. Kappale soitetaan ennen jokaista HJK:n kotipeliä. 

*Hoo-Jii-Koon* esittäjänä on seuran vuoden 1973 edustusjoukkue, orkesteria levyllä johtaa Eino Virtanen. B-puolen kappaleen esittää Kai Pahlmanin johtama HJK:n futiskvartetti. Molemmat laulut ovat mukana myös vuonna 1986 julkaistulla albumilla *[[Musiikkiklubi]]*. 

Hoo-Jii-Koo perustuu Daniel Boonen ja Rod McQueenin säveltämään kappaleeseen ”Blue is the Colour”, joka on englantilaisen Chelsean kannatuslaulu. Singlen B-puolella on Jukka Virtasen sanoittama *Pitkä potku - kaikki perään*. 

## Singlen kappaleet
;A-puoli
*
;B-puoli
*

## Lähteet
Science Citation Index

**Science Citation Index** (Luonnontieteiden viittausindeksi) eli **SCI** on yhdysvaltalaisen Eugene Garfieldin kehittämä, vuonna 1964 julkaistu  tietokanta, joka on sittemmin yksityistetty liiketoiminnaksi, ja jonka oikeudet nykyisin omistaa Clarivate-yhtiö.

Laajennetty, internetissä toimiva versio **Science Citation Index Expanded (SCIE)** kattaa noin 9&nbsp;200 lehteä, joita pidetään johtavina tiedelehtinä luonnontieteiden ja tekniikan alalla. Pääosa indeksin lehdistä on englanninkielisiä, mikä korostaa englanniksi tehtyjä julkaisuja.

## Katso myös
* Viittausindeksi 
* Arts & Humanities Citation Index (A&HCI), joka kattaa yli 1&nbsp;800 lehteä alkaen vuodesta 1975
* Vaikuttavuuskerroin (impact factor)
* Vertaisarviointi
* Tiedelehti

## Lähteet

## Aiheesta muualla
* Introduction to SCI 
* Master journal list
Gwen Torrence

**Gwen Torrence** (s. 12. kesäkuuta 1965 Decatur, Georgian osavaltio), on yhdysvaltalainen entinen pikajuoksija, olympiavoittaja ja moninkertainen arvokisamitalisti.

Torrence voitti Barcelonan olympiakisoista 1992 kultaa 200 metrillä ja 4&nbsp;×&nbsp;100 metrin viestistä. Hän oli mukana hopeaa voittaneessa Yhdysvaltain 4&nbsp;×&nbsp;400 metrin joukkueessa. Neljä vuotta myöhemmin Atlantan olympiakisoissa hän voitti kultaa pikaviestistä ja pronssia 100 metriltä.

Maailmanmestaruuskilpailuista hän voitti Tokion MM-kisoista 1991 hopeaa 100 ja 200 metrillä ja kaksi vuotta myöhemmin hän saavutti pitkästä viestistä kultaa ja pikaviestissä hopeaa. Hän voitti samoissa kisoissa hopeaa 200 metrillä ja pronssia 100 metrillä. Kaksi vuotta myöhemmin Göteborgissä hän voitti kultaa pikaviestissä ja 100 metrillä.

Pan-Amerikan kisoista hän voitti vuonna 1987 kultaa pikaviestistä ja 100 metriltä ja kaksi vuotta myöhemmin Budapestin sisäratojen MM-kilpailuissa hopeaa 60 metriltä.

## Saavutukset
### [[Olympialaiset]]
*Kesäolympialaiset 1988 Soul
** 5. sija 100 m
** 6. sija 200 m
*Kesäolympialaiset 1992 Barcelona 
** 4. sija 100 m
**  kultaa 200 m
**  kultaa 4 x 100 m
**  hopeaa 4 x 400 m
*Kesäolympialaiset 1996  Atlanta 
**  pronssia 100 m
**  kultaa 4 x 100 m

### [[Yleisurheilun maailmanmestaruuskilpailut|MM-kilpailut]]
* Yleisurheilun maailmanmestaruuskilpailut 1987 Rooma
** 5. sija 200 m
* Yleisurheilun maailmanmestaruuskilpailut 1991 Tokio
**  hopeaa 100 m
**  hopeaa 200 m
* Yleisurheilun maailmanmestaruuskilpailut 1993 Stuttgart 
**  pronssia 100 m
**  hopeaa 200 m
**  hopeaa 4 x 100 m
**  kultaa 4 x 400 m
* Yleisurheilun maailmanmestaruuskilpailut 1995 Göteborg 
**  kultaa 100 m
**  kultaa 4 x 100 m

### [[Yleisurheilun sisäratojen maailmanmestaruuskilpailut|Sisäratojen MM-kilpailut]]
* Sisäratojen MM-kilpailut 1989 Budapest 
**  hopeaa 60 m

### [[Pan-Amerikan kisat]]
* Pan-Amerikan kisat 1987 Indianapolis
**  kultaa 200 m
**  kultaa 4 x 100 m

## Aiheesta muualla
*  USA Track & Field Hall of Fame (en)
Zak Tell

**Zak Nikolas Tell** (s. 16. marraskuuta 1970) on ruotsalainen muusikko, joka toimii rapcore-yhtye Clawfingerin laulajana.

Zak Tell syntyi Tukholmassa. Hän muutti perheineen Bristoliin, Englantiin ollessaan vielä lapsi. Vuonna 1982 hän muutti takaisin Ruotsiin ja on siitä asti asunut siellä.

Zak Tell vastustaa rasismia ja homofobiaa, ja tämä ilmenee hänen laulujensa sanoituksissa.

## Lähteet

## Aiheesta muualla
* Clawfingerin kotisivut 
* Zak Tellin blogi
Tiramisu

**Tiramisu** () on pehmeä italialainen jälkiruoka, johon käytetään muun muassa espressokahvia, sokeria, sokerikakkutaikinasta valmistettuja savoiardi-keksejä, kananmunia ja mascarpone-juustoa. Jälkiruoan pinnalle sihdataan kaakaojauhetta.

Tiramisusta on tullut suosittu jälkiruoka muissakin kuin italialaisruokaa tarjoavissa ravintoloissa.

## Historia
Tiramisun alkuperästä ei ole yksimielisyyttä, sillä siitä ei ole kirjallisia mainintoja ennen vuotta 1983. Vuonna 2021 uutisoitiin ”tiramisun isän” Ado Campeolin kuolemasta. Jälkiruoka keksittiin uutisen mukaan hänen trevisolaisessa Le Beccherie -ravintolassaan vuonna 1972 vahingossa, kun vaniljajäätelöä valmistettaessa lusikallinen mascarponea putosi sokerista ja munankeltuaisista tehtyyn seokseen. Jälkiruoka oli alun perin alkoholiton ja sopi siksi kaikenikäisille asiakkaille, mutta myöhemmissä resepteissä mukana on usein amaretto-mantelilikööriä tai marsala-viiniä. Samoja tietoja annettiin jo vuonna 2007 *The Washington Postin* artikkelissa.

## Lähteet

## Aiheesta muualla
Pariksen tuomio

**Pariksen tuomio** viittaa kreikkalaisessa mytologiassa tarinaan, joka kertoo Troijan sotaan johtaneista tapahtumista.

Tapahtumat saivat alkunsa Peleuksen ja Thetiin häistä, joissa Zeus järjesti juhla-aterian kutsuen lähes kaikki jumalat osallistumaan. Eris, epäsovun jumala, oli kuitenkin jätetty kutsumatta, koska hänen tiedettiin aiheuttavan eripuraa. Tästä raivostuneena Eris saapui kuitenkin paikalle ja heitti osallistujen keskelle kultaisen omenan, johon oli kaiverrettu sana "Kauneimmalle". 

Kolme jumalatarta ilmoitti vaativansa omenaa: Hera, Pallas Athene ja Afrodite. He pyysivät Zeusta ratkaisemaan, kenelle omena kuuluisi, mutta koska hän ei halunnut suosia ketään ehdokkaista, hän määräsi, että Paris, kuolevainen Fryygiasta, saisi ratkaista asian, koska Troijan prinssi oli osoittanut hiljattain esimerkillistä arvostelukykyä ja tasapuolisuutta asettamalla epäröimättä härän muotoon muuttuneen Areen oman palkintohärkänsä edelle kilpailussa.

Niin sitten tapahtui, että Hermes heidän oppaanaan kaikki kolme ehdokasta ilmestyivät Parikselle vuorella. Kylvettyään vuoristolähteessä kaikki kolme kokeilivat voimiaan lahjoakseen Pariksen: Hera ehdotti tekevänsä tästä Euroopan ja Aasian hallitsijan, Pallas Athene antaisi viisautta ja taitoa sodankäyntiä varten, kun taas Afrodite, jolla oli khariittinsa mukanaan, tarjosi tälle maailman kauneimman naisen rakkautta. Tämä nainen oli Spartan Helena, kuningas Menelaoksen puoliso. Paris hyväksyi Afroditen tarjouksen ja ojensi omenan tälle ja sai niin paitsi Helenan rakkauden myös kreikkalaisten ja ennen kaikkea Pallas Athenen ja Heran vihat niskoilleen.

Tarun mukaan Troijan sota syttyi siitä, kun kreikkalaiset lähtivät hakemaan Helenaa takaisin Troijasta.

## Lähteet

## Aiheesta muualla
Hugo Bukkazoom!

**Hugo: Bukkazoom!** on ITE Median kehittämä ja julkaisema ajopeli. Peli on julkaistu PlayStation 2:lle, PC:lle ja Game Boy Advancelle vuonna .

## Pelin juoni
Toisin kuin muissa *Hugo*-peleissä, tässä pelissä ei ole varsinaista juonta. Pelissä voi pelata joko minipeleinä erilaisia kilpailuja tai pääpelinä mestaruuskisaa. Mestaruuskisassa valitaan yksi hahmo, jolla pelataan koko mestaruuskisan ajan, mutta vastustajia, niiden määrää tai kilpailupaikkaa ei voi mestaruuskisassa valita.

## Aseet ja voimat
Pelissä on erilaisia aseita, joita voi myös yhdistellä. Niitä ovat muun muassa raketti, suoja, nopeus, piikkisuoja, pommit, tuplanopeus ja savuraketti. Kaikkien muiden paitsi nopeuksien ja suojan tarkoitus on ampua tai vahingoittaa vihollista, sillä piikkisuoja, sekä suojaa, että vahingoittaa. Vihollisen yrittäessä töniä piikkisuojan ollessa käytössä, vihollinen lennähtää pois osuessaan.

## Hahmot
Pelissä on sekä Hugon ystäviä, että vihollisia. Kuitenkaan pelissä ei sen kummemmin ajatella kenen puolella on. Esimerkiksi Hugoliina-äiti voi ampua raketilla Rat - poikaansa ja naurahtaa vain: "Anteeksi. Se taisi olla tämä nappula tässä." Pelin yhdeksän pelattavaa hahmoa ovat: Hugo, Hugon vaimo Hugoliina, heidän lapset Rit, Rat ja Rut, paha Skylla-noita, tämän apuri Don Kroko, Hugon tukaaniystävä Fernando ja Hugon puhekyvytön apinaystävä Jean Paul (muissa *Hugo*-peleissä Janne). Näistä Jean Paul ei ole koskaan aiemmin esiintynyt PlayStation-peleissä. Hugo, Rit, Rut, Hugoliina, Fernando ja Jean Paul ovat valmiiksi pelattavia hahmoja, mutta saadakseen Skyllan, Ratin ja Don Krokon pelattaviksi hahmoiksi, on saavutettava voittoja tietyissä mestaruuskisa-pelitilan kisoissa.

## Äänirooleissa
### Suomenkieliset

## Aiheesta muualla
* 
*Bukkazoom.com
Khariitit

**Khariitit** (, "sulottaret") olivat kreikkalaisessa mytologiassa viehätysvoiman, kauneuden ja hedelmällisyyden jumalattaria, jotka olivat jumalatar Afroditen seuralaisia. Yleensä heitä kuvataan olevan kolme; nuorin **Aglaia** (kirkkaus, loiste), **Eufrosyne** (ilo) ja vanhin **Thaleia** (kukoistus). Roomalaisessa mytologiassa heidät tunnettiin nimellä **graatiat**. 

Useimmiten Eurynomen kerrotaan synnyttäneen khariitit Zeukselle.

Khariitteja pidettiin kuolemattomina, mutta ei jumalina. Heitä pidettiin ylijumala Zeuksen tyttärinä ja toisinaan Eurynomea pidettiin heidän äitinään. Usein heidät kuvattiin antiikin taiteessa rakkauden jumalatar Afroditen, nuorukaisihanne Apollonin seurassa tai muusien ympäröimänä. Khariittien tehtävänä oli lahjoittaa nuorille tytöille viehätysvoimaa ja kaikille ihmisille iloa. 

Kolme sulotarta on suosittu aihe taiteessa. Antiikin veistosten ohella aihetta on tulkittu varsinkin renessanssista alkaen. Tunnettuja ovat Antonio Canovan, Rafaelin, Rubensin, ja Botticellin teokset. Myös modernistit ja nykytaiteilijat ovat tehneet aiheesta omia versioitaan, kuten Unto Pusa, Harry Kivijärvi, Olavi Lanu Lahteen ja Nina Terno Maiju Lassilan muistomerkkiin Joensuuhun.

Tiedosto:The_Three_Graces,_by_Peter_Paul_Rubens,_from_Prado_in_Google_Earth.jpg|Rubens: Kolme sulotarta, 1636–1638, öljy kankaalle, 221 × 181 cm, Prado.
Tiedosto:Threegraces.jpg|Sandro Botticellin ''Kevät''-maalauksen sulottaret
Tiedosto:Thorvaldsens Gratier med Amors pil.jpg|Bertel Thorvaldsen: Kolme sulotarta ja Amorin nuoli, 1817–1818.
Tiedosto:Sulottaret.JPG|Roomalainen kopio Antiikin Kreikan sulottaria kuvaavasta veistoksesta Louvressa.


## Lähteet

## Aiheesta muualla
Hämähäkkimies (vuoden 2003 animaatiosarja)

**Hämähäkkimies** () on yhdysvaltalainen Mainframe Entertainmentin tuottama tietokoneanimaatiosarja, joka pohjautuu samannimiseen Marvel Comics sarjakuvasankariin Hämähäkkimieheen. Sarja alkoi Yhdysvalloissa heinäkuussa 2003 MTV-kanavalla ja kesti 13 jakson verran. Sarjaan oli otettu vaikutteita vuoden 2002 Hämähäkkimies-elokuvasta. 

Suomessa sarjaa esitettiin Nelosella vuosien 2004 ja 2005 aikana teksitettynä.

## Juoni

Sarja seuraa teini-ikäistä Peter Parkeria, jota oli purrut geneettinen hämähäkki. Parker kehittää uusia kykyjään taistelemalla rikollisia vastaan ja samalla yrittää vaivoin saada tehdyksi arkipäiväiset vastuut elämässään. Parker opiskelee rakastamansa tytön Mary Jane Watsonin kanssa samassa koulussa ja asuu parhaan kaverinsa Harry Osbornen kanssa, jonka isä oli Vihreä Menninkäinen.

## Äänirooleissa

### Sankarit

### Superrikolliset

### Muut

## Jaksot

#Heroes And Villains
#Royal Scam
#Law Of The Jungle Slayer
#The Sword Of Shikata
#Keeping Secrets
#Tight Squeeze
#Head Over Heels
#The Party
#Flash Memory
#Spider-Man Disabled
#When Sparks Fly
#Mind Games, osa 1
#Mind Games, osa 2

## Palkinnot
Sarja ei voittanut yhtään palkintoa, mutta oli vuoden 2004 Annie-gaalassa ehdolla kahdessa eri kategoriassa.

### Ehdokkuudet
*Annie
**2004: Erinomainen saavutus televisioanimaation tuotannossa.
**2004: Erinomainen storyboarding televisioanimaation tuotannossa; Kyle Menke.

## Lähteet
Wintereich

**Wintereich** (DB002) on kokkolalaisen Immortal Souls -yhtyeen  kolmas täyspitkä studioalbumi. Se on yhtyeen ensimmäinen julkaisu alankomaalaisella Dark Balance -levy-yhtiöllä jätettyään Fear Darkin.

*Wintereich* äänitettiin 8. joulukuuta 2006 &ndash; 18. helmikuuta 2007 Arttu Sarvanteen *Studio Watercastlessa* ja Pete Loisan *Studio 3rd Trackissa*. Arttu Sarvanne miksasi albumin studiollaan 5.&ndash;13. helmikuuta 2007. Svante Forsbäck masteroi albumin Helsingin *Chartmakersissa* 8. maaliskuuta 2007.

*Wintereich* on tarinamuotoinen konseptialbumi, joka jakautuu neljään lukuun. Musiikkityyliltään albumi jatkaa yhtyeen melodista death metal -linjaa.

## Kappalelista
;Chapter I &ndash;  The Awakening
#
#
#

;Chapter II &ndash; Reflections of Doom
#
#
#

;Chapter III &ndash; The Shadow of the Valley of Death
#
#

;Chapter IV &ndash; The Passage
#
#
#

## Kokoonpano
* Aki Särkioja – murinalaulu, basso
* Esa Särkioja – kitara
* Pete Loisa – kitara
* Juha Kronqvist – rummut

## Arvostelut
* Imperiumi.net: 

## Aiheesta muualla
* 
* 
* Albumin tiedot yhtyeen kotisivuilla 
* Albumin tiedot levy-yhtiön sivuilla

## Lähteet
Razor 1911

**Razor 1911** (**RZR**) on Norjasta lähtöisin oleva piraatti- ja demoskeneryhmä. Se on toiminut vuodesta 1985 ja on Yhdysvaltain viranomaisten mukaan "vanhin piraattirinki internetissä". Ryhmä on aina ollut tunnetumpi piratismistaan kuin demoistaan. Se aloitti Commodore 64:llä, siirtyi Amigan diskettipeleihin ja myöhemmin PC:n CD-romeihin ja ISO-tiedostoihin. Ryhmän nimi on vitsi: Alun pitäen ryhmän nimi oli "Razor 2992", mutta koska ryhmäläisten mielestä oli olemassa liikaa piraattiryhmiä, joiden nimissä oli päätteenä "666", he vaihtoivat päätteeksi 1911:n, joka on heksadesimaalimuodossa "777".

Ryhmä on julkaissut murrettuina useita tunnettuja PC-pelejä, kuten Quaken, Red Alertin, Terminal Velocityn ja Warcraft II:n ja III:n jo ennen niiden virallista julkaisua. "Hankkijat" hankkivat julkaisemattomat pelit peliyhtiöiltä esiintymällä peliarvostelijoina ja "krakkerit" mursivat niiden kopiosuojaukset.  Ryhmän yhdysvaltalainen johtohenkilö Sean Michael Breen tuomittiin vuonna 2004 tekijänoikeusrikkomuksista 50 kuukauden ehdottomaan vankeusrangaistukseen ja 690&nbsp;000 dollarin korvauksiin.  Melkein heti Breenin vapautumisen jälkeen ryhmä aloitti uudelleen toimintansa ja julkaisi lokakuussa 2006 Battlefield 2142:n murretun version muutamaa päivää ennen kuin peli julkaistiin virallisesti. 

## Aiheesta muualla
*Kotisivu 
*Laillisia julkaisuja (demoja, crack-introja ja musiikkidiskettejä)
*Vanhoja nfo-tiedostoja 

## Lähteet
FRETILIN

**Frente Revolucionária de Timor-Leste Independente** (**FRETILIN**) () oli Itä-Timorin itsenäisyydestä taisteleva sissiliike ja maan itsenäistyttyä poliittinen puolue. Se on Sosialistisen internationaalin tarkkailijajäsen.

FRETILINiä oli perustamassa mm. Francisco Xavier do Amaral vuonna 1974, tuolloin nimellä **Associação Social-Democrata Timorense**. FRETILIN taisteli aluksi portugalilaisia vastaan ja sittemmin Indonesiaa vastaan 1974–1998. José Ramos Horta oli puolueen puhemiehenä maanpaossa vuoteen 1988 asti. Indonesian mukaan Kiinan kansantasavallan avustama FRETILIN oli kommunistinen, joten Yhdysvallat ja Australia tukivat Indonesiaa sitä vastaan. Falintil oli FRETILINin sotilaallinen osa.

Ensimmäisissä itsenäistymisen jälkeen järjestetyissä vaaleissa 2001 FRETILIN sai 57,4 prosenttia äänistä ja 55 paikkaa 88 paikkaisessa parlamentissa.

## Lähteet
Seututie 140

**Seututie 140** on Vantaalta Lahden kautta Heinolaan kulkeva seututie. Vantaan ja Lahden välillä tie on entistä valtatietä 4 sekä Lahden ja Heinolan välillä entistä valtatietä 5. 

Tielinja alkaa Kehä III:lta noin 250 metriä Lahdenväylän liittymän itäpuolelta. Liittymä sijaitsee Vaaralassa Hakunilan eteläpuolella. Vantaan, Keravan ja Järvenpään alueella väylän nimenä on Lahdentie, ja osuudesta puhutaan myös Vanhana Lahdentienä. Tie on viitoitettu Helsingin Toukolasta lähtien ”ohjaus tielle” -opastein Viikin, Pihlajamäen ja Tattarisuon kautta varsinaiseen alkamiskohtaan. Tie on nykyisen nelostien rinnakkaistie.

Seututie 140 päättyy Heinolan Koskenmyllyssä noin 100 metriä viitostien liittymän luoteispuolella. Yhtenäinen tielinja jatkuu Hartolan Vehkalahden kautta Joutsan Haminanmäkeen. 

Väylän pikavuoropysäkit ovat Lahden Kivistönmäki ja Holma sekä Heinolan Jyränkö ja Veljeskylä.

## Lähteet

## Aiheesta muualla
Eufrosyne (maaorja)

**Eufrosyne** oli suomalaistaustainen maaorja ja Pietari Suuren pojan, Aleksei Petrovitšin rakastajar. Teini-ikäinen Eufrosyne vietiin Isovihan aikana orjaksi Venäjälle, missä hän päätyi Aleksein opettajan, Nikifor Vjazemskin omistukseen. Aleksei ihastui Eufrosyneen ja otti tämän asumaan samaan taloon vaimonsa kanssa.  

Vuonna 1716 Aleksei riitaantui isänsä Pietari Suuren kanssa ja pakeni ulkomaille mukanaan paašipojaksi puettu Eufrosyne.   Aleksei palasi Venäjälle tammikuussa 1718. Pietari aloitti oikeudenkäynnin poikaansa vastaan ja syytti tätä salaliitosta. Eufrosyne antoi oikeudessa raskauttavan lausunnon rakastajastaan. Hän kertoi Aleksein toivoneen isänsä kuolemaa, ja aikovan perua isänsä tekemät uudistukset tämän kuoltua.  Aleksei tunnusti kidutuksen jälkeen syyllistyneensä salaliittoon ja hänet tuomittiin kuolemaan, mutta hän menehtyi ennen tuomion täytäntöönpanoa. Eufrosyne selvisi rangaistuksetta, meni myöhemmin naimisiin ja eli vuosia Pietarissa.  
## Lähteet
Attack (30 Seconds to Marsin kappale)

**Attack** oli ensimmäinen single, joka julkaistiin yhdysvaltalaisen 30 Seconds to Mars -yhtyeen toiselta albumilta *[[A Beautiful Lie]]*. Kappale oli vain pieni hitti radioasemilla, eikä albumi saavuttanut merkittävää suosiota ennen kuin toinen single ”The Kill” julkaistiin. ”The Killiä” pidetään yhtyeen läpimurtona.
Rachel Melvin

**Rachel Melvin** (s. 9. helmikuuta 1985 Elmhurst, Illinois) on yhdysvaltalainen näyttelijä. 

Melvin kasvoi Phoenixissä, Arizonassa ja valmistui Mountain Pointe High Schoolista vuonna 2003. Hänen vanhempi siskonsa on nimeltään Jessica Melvin. 

Melvin tunnetaan parhaiten roolistaan NBC-yhtiön saippuasarjan *[[Päivien viemää]]* (*Days of our Lives*) Chelsea Bensonina, jota hän on näytteli toukokuusta 2005 vuoteen 2009 saakka. Henkilö tutustutettiin katsojille Abby Deverauxin (Ashley Benson) parhaana ystävänä. Chelsea oli adoptoitu Bensonien perheeseen, jotka kasvattivat hänet ennen kuin he kuolivat auto-onnettomuudessa. DNA-todisteet osoittivat, että Chelsea oli Bo Bradyn (Peter Reckell) ja Billie Reedin (Julie Pinson) synnytyksen jälkeen kadonnut lapsi Georgia. Kuukausia ennen Chelsean roolia Melvin esiintyi viidessä jaksossa Georgia LaMarquena, ranskalaisena tyttönä, jota Bo ja Billie virheellisesti luulivat tyttärekseen.

Melvin osaa myös laulaa ja soittaa sähköviulua. Hän asuu nykyään Los Angelesissa, Kaliforniassa. Melvin on vieraillut muun muassa televisiosarjoissa *[[Summerland]]*, *[[Teinitytön kasvatusopas]]*, *[[Castle (televisiosarja)|Castle]]* ja *[[Heroes (televisiosarja)|Heroes]]*. Vuonna 2014 hän näytteli elokuvassa *[[Nuija ja tosinuija kaks]]*.

## Lähteet

## Aiheesta muualla
* 
* Rachel Melvinin viralliset sivut
Renée Jones

**Renée Jones** (s. 15. lokakuuta 1958) on yhdysvaltalainen näyttelijä. Hänen tunnetuin roolinsa on ''Päivien viemää'' -sarjan tohtori Lexie Carverina, jota hän esitti vuodesta 1993 alkaen. Hän lopetti sarjassa näyttelemisen kesäkuussa 2012. Hän on esiintynyt myös useissa muissa televisiosarjoissa, esimerkiksi ''21 Jump Streetissä'', ''L.A. Lawissa'' ja ''Yön kuumuudessa'' -sarjassa. 

## Lähteet

## Aiheesta muualla
*
Drawn Together

**Drawn Together** on Dave Jeserin ja Matt Silversteinin luoma amerikkalainen piirrossarja. *Drawn Together* on fiktiivinen tositelevisiosarja, jossa kahdeksan piirroshahmoa on muuttanut asumaan taloon samaan tyyliin kuin sarjoissa *[[Real World]]* ja *[[Big Brother]]*. Hahmot ovat karikatyyrisiä parodioita sekä erilaisista piirrostyylilajeista että perinteisistä tositelevisiosarjojen henkilötyypeistä. Sarjassa ivaillaan muutenkin tositelevisiogenren kustannuksella, muitakaan teemoja unohtamatta.

## Henkilöt
* Captain Hero – sovinistinen ja pedofiili machosupersankari, jonka selkein esikuva on Teräsmies.
* Foxxy Love – afroamerikkalainen, teräväkielinen "mysteerejä ratkova muusikko".
* Ling Ling – tekaistua "japoreanin" kieltä suoltava Pokémon-jäljitelmä.
* Princess Clara – uskonnollinen, tuomitseva sekä rasistinen useiden Disney-prinsessojen parodia.
* Spanky Ham – internet-animaatio, joka tekee tarpeitaan ruokiin ja tavaroihin.
* Toot Braunstein – ylipainoinen, ärhäkkä ja huomionkipeä 1920-luvun seksisymboli, joka aiheuttaa usein konflikteja, esikuvana Betty Boop. Rakastunut Xandiriin. 
* Wooldoor Sockbat – hysteerinen lastenohjelman hahmo, esikuvana Paavo Pesusieni.
* Xandir P. Wifflebottom – hössöttävä homoseksuaali seikkailupelin sankari.

## Ääninäyttelijät

### Vierailevat äänet

## Jaksoluettelo
**1. tuotantokausi (2004)**
#Hot Tub
#Clara's Dirty Little Secret
#Gay Bash
#Requiem for a Reality Show
#The Other Cousin
#Dirty Pranking No. 2
#The One Wherein There Is a Big Twist

**2. tuotantokausi (2005–2006)**
#The One Wherein There Is a Big Twist, Part 2
#Foxxy vs. the Board of Education
#Little Orphan Hero
#Captain Hero's Marriage Pact
#Clum Babies
#Ghostesses in the Slot Machine
#Super Nanny
#Terms of Endearment
#Captain Girl
#A Tale of Two Cows
#Xandir and Tim, Sitting in a Tree
#The Lemon-AIDS Walk
#A Very Special Drawn Together Afterschool Special
#Alzheimer's That Ends Well
#The Drawn Together Clip Show

**3. tuotantokausi (2006–2007)**
#Freaks & Greeks
#Wooldoor Sockbat's Giggle-Wiggle Funny Tickle Non-Traditional Progressive Multicultural Roundtable!
#Spelling Applebee's
#Unrestrainable Trainable
#N.R.A.y RAY
#Mexican't Buy Me Love
#Lost in Parking Space, Part One
#Lost in Parking Space, Part Two
#Charlotte's Web of Lies
#Breakfast Food Killer
#Drawn Together Babies
#Nipple Ring-Ring Goes to Foster Care
#Toot Goes Bollywood
#American Idol Parody Clip Show

## Aiheesta muualla
* Comedy Central
Melína Merkoúri

**Melína Merkoúri** (, kansainvälisesti usein *Melina Mercouri*; 18. lokakuuta 1920 Ateena, Kreikka – 6. maaliskuuta 1994 New York) oli kreikkalainen näyttelijä, laulaja ja poliitikko. Vuonna 1981 hänestä tuli maansa ensimmäinen naispuolinen kulttuuriministeri.

Merkoúrin ensimmäisen elokuvan *[[Stella (vuoden 1955 elokuva)|Stella]]* (1955) ohjasi Michális Kakogiánnis, ja se oli Cannesissa ehdokkaana. Varsinaiset menestyselokuvansa Merkoúri teki aviomiehensä Jules Dassinin ohjauksessa. Elokuvan *[[Ei koskaan sunnuntaisin]]* nimisävelmän menestys loi pohjaa myös Merkoúrin laulajanuralle.

Kun sotilasjuntta nousi valtaan Kreikassa 1967, Merkoúri ja Dassin pakenivat ensin Ranskaan ja sitten Sveitsiin. Kun Kreikan juntta epäsi Merkoúrilta kansalaisuuden, hän sanoi lehdistölle: ”Minä olen syntynyt kreikkalaisena ja kreikkalaisena kuolen. – – Herra Pattakós syntyi fasistina, joten hän kuolee fasistina.”

Diktatuurin päätyttyä vuonna 1974 Merkoúri palasi Kreikkaan ja lähti mukaan politiikkaan, ensin parlamenttiin ja sitten ministeriksi.

## Filmografia

* *Stella* (1955)
* *Ikuinen vaellus* (*Celui qui doit mourir*, 1957)
* *Laki, Loi, La* (1958)
* *Mustalaistyttö ja herrasmies* (*Gypsy and the Gentleman*, 1958)
* *[[Ei koskaan sunnuntaisin]]* (*Poté tin Kyriakí*, 1960)
* *Phaedra* (1962)
* *Voittajat* (*Victors*, 1963)
* *Topkapi* (1964)
* *Espanjan kuuma kesä* (*Los Pianos mecánicos*, 1965)
* *Salainen tehtävä Lissabonissa* (*A Man Could Get Killed*, 1965)
* *22.30 kesäiltana* (*10:30 P.M. Summer*, 1966)
* *Gaily, Gaily* (1969)
* *Lupaus aamunkoitteessa* (*Promesse de l'aube*, 1970)
* *A Dream of Passion* (1979)
	 
## Lähteet

## Aiheesta muualla
Lilli

**Lilli** on suomalainen ja saksalainen naisen nimi. Saksassa se on syntynyt muunnoksena nimestä *Lili*, joka on Elisabet-nimen lyhentymä, mutta on voitu yhdistää myös saksan kielen liljaa tarkoittavaan sanaan *lily*. Suomessa Lilli sen sijaan on käsitetty Lilja-nimen muunnelmaksi.

Toukokuuhun 2025  mennessä Lilli-nimen on Suomessa Digi- ja väestötietoviraston tietojen mukaan saanut 3&nbsp;816 naista ja ainakin kaksi miestä. 

## Tunnettuja Lillejä

* Lilli Alanen (1941–2021), suomalainen filosofi ja filosofian historian professori
* Lilli Autti (s. 1958), valtiotieteiden maisteri, Helsingin kaupunginvaltuutettu ja sosiaalihuollon erityisasiantuntija
* Lilli Beck (1885–1939), tanskalainen näyttelijä
* Lilli Earl, o.s. *Suomalainen* (s. 1964), suomalainen toimittaja ja näyttelijä
* Lilli Forss-Nordström (1893–1968), suomenruotsalainen kirjailija
* Lilli Henoch (1899–1942), saksalainen yleisurheilija
* Lilli Gruber (s. 1957), italialainen televisiojuontaja ja poliitikko
* Lilli Halttunen (s. 2005), suomalainen jalkapalloilija
* Lilli Kurikka (1865–1928), suomalainen näyttelijä ja laulaja
* Lilli Leinberg (1836–1922), hengellisten laulujen säveltäjä, yhteiskunnallinen toimija ja kirkkohistorian tutkija
* Lilli Loiri (ent. Loiri-Seppä, s. 1973), suomalainen kirjailija, laulujen sanoittaja ja mainonnan suunnittelija
* Lilli Maijala (s. 1981), alttoviulisti
* Lilli Markkanen (1920–2003), näyttelijä ja teatterinaamioitsija
* Lilli Paasikivi (s. 1965), suomalainen oopperalaulaja
* Lilli Palmer (1914–1986), saksalainen näyttelijä
* Lilli Porthan (1874–1967), suomalainen kirjailija
* Lilli Promet (1922–2007), virolainen kirjailija
* Lilli Rainio, alk. *Lilius* (1861–1945), suomalainen kirjailija, kansanperinteen kerääjä ja suomentaja
* Lilli Sairio (1895–1945), suomalainen näyttelijä
* Lilli Wilhelm Schildt (1860–1927), suomalainen tilanomistaja ja valtiopäivämies
* Lilli Schwarzkopf (s. 1983), saksalainen seitsenottelija
* Lilli Suburg (1840–1923), virolainen kirjailija ja naisten oikeuksien puolustaja
* Lilli Sukula-Lindblom (s. 1956), suomalainen näyttelijä ja klovni
* Lilli Syvänen (1899–1983), suomalainen koulunjohtaja 
* Lilli Tulenheimo (1880–1958), suomalainen näyttelijä
* Lilli Törnudd (1862–1929), suomalainen piirustuksen- ja käsityönopettaja
* Lilli Vuorela (1914–2009), suomalainen kirjailija

## Kuvitteellisia Lillejä

* Lilli Lemmikki, Pikku kakkosen sarjassa Lilli ja kukkaisystävät
* Lilli, Disneyn eläinmaailmassa Milla Magian siskon- tai veljentyttö
* prinsessa Lilli (engl. *Princess Calla*), hahmo animaatiosarjassa *[[Kummikarhut]]*

## Lähteet